sasicodes/solvari-1 huggingface dataset:
ஆக மானுடம் என்பது ஆணுக்கானது ஆணை விலக்கிவிட்டு பெண்ணில்லையென்பதும் அவள் பிறர்சார்ந்தே இயங்கப்பிறந்தவளென்றும் சொல்கிறார்கள்
பெண்டா தன்னுடைய ல் ஆணின்றி பெண்ணில்லை என்கிறபோது ஓர் ஆணுடலின் தனித்துவம் விளங்கும்பெண்ணை ஒதுக்கிவிட்டு தன்னை வழிநடத்திக்கொள்ள ஓர் ஆணால் முடியுமெனவும் மிக அழுத்தமாக வலியுறுத்துகிறார்
அவள் ஆணால் தீர்மானிக்கப்பட்ட பொருள் அதாவது அவனது புணர்ச்சிக்கென்றே படைக்கப்பட்ட பாலினம் அதுவன்றி வேறு உபயோகம் அதற்குண்டென்று அவன் நம்புபதில்லை
பழங்கால மனிதர்களிடையேயும் புராணக் கதைகளிலுங்கூட இருபிரிவுத் தன்மைகள் இருந்துவந்திருக்கின்றன ஒரு தரப்பில் நான் அல்லது நாம் எதிர்த் தரப்பில் அந்நியர் அல்லது வேற்றினம்
முதன்முதலில் கிரானெட் தனது சீனச்சிந்தனைகள் என்ற நூலிலும் துமேஸில் இந்தியத் துணைக்கண்டம் மற்றும் ரோம் என்ற நூலிலும் இதுபற்றி பேசினர்
பெண் என்ற தனிமம்தொடக்கத்தில் வருணாமித்ரா யுரேனஸ்சேயுஸ் சூரியன்சந்திரன் இரவுபகல் போன்ற ஒத்தஇணைகளைக் காட்டிலும் நல்லதுகெட்டதுஅதிர்ஷ்டமானஅதிர்ஷ்டமற்ற சகுனங்கள் வலம்இடம் கடவுள்சாத்தான் போன்ற எதிரிணைகளைகளோடு தொடர்புடையதென்பது வெளிப்படை
ஒரு குழு தனது நாம் அமைப்பை உருவாக்கிச் செயல்பட தீர்மானிப்பதற்கு முன்பாக தனக்கு எதிரான மற்றவர்கள் குழுவைத் தீர்மானித்துவிடுகிறது
ஒரு சிறு நகரத்திற்கு வெளியூர்மக்கள் அந்நியர்கள் ஐயத்திற்குரியவர்கள் சொந்த நாட்டில் வசிப்பவர்களுக்கு தங்கள் நாட்டில் வசிக்கிற பிறநாட்டவர் அந்நியர்கள் இனவாதிகளுக்கு யூதமக்கள் வேற்றினம் அமெரிக்க இனவாதிகளுக்கு நீக்ரோ மக்கள் கீழினத்தவர்காலனி ஆதிக்கவாசிகளுக்கு பூர்வீகக்குடிகள் உள்ளூர்மக்கள் மேட்டுக்குடியினருக்கு ஏழைகள் தாழ்ந்தவகுப்பினர்
உயிரின உறவுகளை போட்டி மாற்றம் முரண் சீரொருமை போன்ற வேற்றுமை கோர்வைகளாகதெளிவாகவோ அல்லது தெளிவின்றியோ மனிதபிரயத்தனம் கண்டதற்கான சாட்சிகள் கற்காலம் தொடங்கி இன்றக்குக் கலாச்சாரம் பண்பாடென்று வளர்ந்திருக்கும் சூழலிலும் மனித குலத்தின் பாதையெங்கும் விரவிகிடப்பினும் அவை சமூகத்தின் அடிப்படை உண்மைகளை பிரதிபலிப்பதில்லை என்பது பூர்வீககுடிகளின் பல்வேறு அமைப்புகள்குறித்து ஆய்வு மேற்கொண்ட லெவிஸ்ட்ரோஸ் கண்ட முடிவு
நமது மனிதகுலம் மாத்திரம் சேர்ந்துவாழும் அதாவது நட்பு மற்றும் கூடிவாழ்தல் அடிப்படையிலான குணங்களைக் கொண்டதென்றால் மேற்கண்ட முடிவினை விளங்கிக்கொள்ள அரிதாக இருந்திருக்கும்
மாறாக ஓருணர்வு மற்ற உணர்வுகளை எதிரியாக நடத்துகிறதென்ற ஹெகெல் கூற்றை நினவிற்கொண்டால் லெவிஸ்ட்ரோஸ் ஆய்வின் முடிவு நம்மை வியப்பிலாழ்த்தாது ஒருபொருளின் அல்லது கர்த்தாவின் இருப்பு பிறவற்றை மறுக்கும் அதன் குணத்தால் தீர்மானிக்கப்படுகிறதுஅதாவது அப்பொருள் தனது முக்கியத்தை வலியுறுத்த மற்றமையை அமுக்கியத்தை கருவியை மறுத்து செயல்படுகிறது
நேற்றுவரை உள்ளூர்க்காரன் என்ற உணர்வோடு வாழ்ந்தவனுக்கு அடுத்த ஊரின் உள்ளூர்க்காரர்களுக்கு முன்னால் அந்நியப்படுகிறபோது அதிர்ச்சி
உண்மையில் யுத்தம் பண்டிகை வணிகம் ஒப்பந்தம் போட்டிகள் ஊடாக பழங்குடிகளும் நாடுகளும் பல்வேறுதரப்பினரும் பிறர் என்ற சொல்லின் உள்ளடக்கத்தை ஒழித்து தனிமனிதன் மற்றும் குழுக்களிடையே பரஸ்பர உறவின் தேவையை உணரவைக்கின்றனர்
ஆனாலிந்த பரஸ்பர உறவுத்தேவைகள் பாலினங்களுக்கிடையில்மாத்திரம் எதனால் தவிர்க்கப்படுகிறது தவிர இரண்டில் ஒன்று மாத்திரம் தன்னை முழுமுதற்பொருளாகச் சித்தரித்துக்கொள்வதும் தனது பரஸ்பர உறவை தன்னிடம் தொடர்பற்ற மற்றமையாகவும் கருதுவதேன்
இப்படியான ஆணாதிக்கத்திற்கு எதிராக பெண்கள் ஏன் அணிதிரளக்கூடாதுஎந்தவொரு பொருளுமே தன்னை விரும்பியே பொருளற்றதாக முன்னிருத்துவதில்லை
இதற்குச் சாதகமான காரணியென்று முதலில் எண்ணிக்கையைக் குறிப்பிடலாம் அதாவது ஒரு குழுவைச் சார்ந்தவர்களின் எண்ணிக்கை மற்ற குழுவினரைக்காட்டிலும் கூடுதலாக இருக்கலாம்
விளைவு பெரும்பான்மையோர் சிறுபான்மையோரை அடக்கி ஆளுகிறார்கள் அவர்களை ஒடுக்கி வைக்கிறார்கள் ஆனால் பெண்ணினம் அமெரிக்க கறுப்பர்களைப் போன்றோ யூதர்களைப் போன்றோ சிறுபான்மை இனத்தவரல்லவே நமது பூமியில் ஆண்களும் பெண்களும் எண்ணிக்கையில் சமமாகத்தானே இருக்கிறார்கள்
அங்கே அனைத்து இனத்தவரும் ஒரு காலத்தில் அவரவரர் மண் வாழ்க்கை என சுதந்திரமாக வாழ்ந்தவர்கள் அல்லது ஓரினத்தவர் பிற இனத்தவரை அறியாதவராகவே வாழ்ந்தவர்கள் பின்னர் சரித்திர நிகழ்வுகள் அவர்களது வாழ்க்கையை மாற்றி எழுதின
சிதறி வாழநேர்ந்த யூதர்கள் அமெரிக்காவில் புகுத்தப்பட்ட கொத்தடிமை முறை காலனி ஆதிக்கமென கடந்தகாலச் சான்றுகள் ஆதாரமாக உள்ளன
ஆனால் இந்த உதாரணங்களில் ஒடுக்கப் பட்ட பாதிக்கப்பட்டவர்களுக்கு ஆறுதல் அளிக்கும் வகையில் மதம் கலாச்சாரம் பாரம்பரியமென குறைந்தபட்சம் பழம்பெருமைககள் இருக்கின்றன
இவ் வகையில் பெண்களையும் உழைக்கும் வர்க்கத்தையும் பெபெல் ஒப்புமைபடுத்தியிருப்பதை நினைவுகூற வேண்டும் அவரது கருத்துப்படி உழைக்கும் வர்க்கமும் பெண்களைப்போலவே எண்ணிக்கையில் மற்றவர்களைக் காட்டிலும் குறைந்தவர்களுமல்லர் ஒரு தனிக்குழுவாக இயங்கியதுமில்லை என்கிறார்
எனினும் குறிப்பிட்டுச் சொல்லும்படியான நிகழ்வுகளின்றியே இன்றைக்கு ஒரு வர்க்கமாக ஒரினமாக இவர்களிருவரையும் வரலாறு வகைபடுத்த முடிந்திருக்கிறது
எனினும் ஆண் சார்ந்த பெண்ணென்ற இன்றைய நிலைக்கு சரித்திர ஆதாரங்கள் கலாச்சாரவிளைவுகள் என்றெதுவுமில்லாதபோது வானத்திலிருந்து குதித்துவிட்டதென்றும் அதனைச் சொல்லவியலாதபோது வேற்றினமென்று நடத்தப்படும் பெண்ணினத்தை ஏன் ஒரு சுயம்புவாக ஒர் சுதந்திர இனமாகத் தீர்மானிக்கக்கூடாது
காலத்தால் எழுதப்படும் ஓரினத்தின் தலைவிதியானது நிரந்தமானதல்ல அவை மாற்றி எழுதப்பட்டிருப்பதற்கு ஹைத்தி கறுப்பனினமக்களும் பிறரும் சான்றெனசொல்கிறபோது இயற்கையால் தீர்மானிக்கபட்ட விதிமுறைமுறைகள் மாறுதல்களுக்கு உட்படுவதில்லையென்பதுபோல தோற்றமளித்தாலும் அப்படி அல்லவென்பது சரித்திரம் தரும் உண்மை
பெண் என்பவள் துணைப்பொருளாக இருப்பதும் தன்னால் முதன்மைப்பொருளாக மாறவியலாதென நினைப்பதும் பிறரால் ஊட்டப்பட்டதல்ல அவளால் தீர்மானிக்கப்பட்டது
பெண்கள் என்ற சொல் ஆண்களிடமிருந்து இரவல்பெற்றது அதனைக்கொண்டு தங்களை அடையாளப்படுத்திக்கொள்கிற பெண்கள் ஒருபோதும் தங்களைக் கர்த்தாக்களாக வரித்துக்கொள்வதில்லை
உழைக்கும் வர்க்கம் ரஷ்யாவில் புரட்சியைக் கண்டது கறுப்பினமக்கள் ஹைத்திநாட்டில் வெகுண்டெழுந்தார்கள் இந்தோசீனர்கள் இந்தோசீனத்திற்காக சண்டையிட்டிருக்கிறார்கள் ஆனால் பெண்கள் தரப்பில் ஒரு சில சலசலப்புகளைத் தவிர்த்துப் பெரிதாக ஏதும் சொல்வதற்கில்லை
இம்மாதிரியான சிக்கல்களை எதிர்கொள்வதற்கு ஏற்றவகையில் ஒரணியில் நின்று போராடவேண்டும் என்பதான சிந்தனைகள் நமது பெண்களுக்கிடையே இல்லாததின் விளைவு இதுவரை பெண்கள ஈட்டியுள்ள சலுகைகள் அனைத்துமே ஆண்களுடைய தயவால் பெறப்பட்டதாகும் அதாவது பெண்கள் யாசகமாகப் பெற்றார்களே அன்றி உரிமையோடு எடுத்துக்கொண்டவை அல்ல
உழைக்கும் வர்க்கத்தை பொதுவாக ஒன்றுபடுத்தக்கூடிய செய்யும் தொழிலில் ஒற்றுமை அல்லது அது சார்ந்த நலன்கள் போன்ற காரணிகள் இல்லை அவ்வாறே அமெரிக்க கருப்பர்கள் யூதக்குடிகள் சேன்தெனி நகரப்பகுதியில் வசிக்கிற ரெனோ மோட்டார் வாகனத் தொழிலாளர்கள் ஆகியோருக்கிடையே காணப்படுகிற நெருக்கமாக ஓரிடத்தில் வசிக்கும் தன்மை பெண்களிடத்தில் இல்லை
அவர்கள் இருப்பிடம் பணி பொருளாதார நலன்கள் சில நேரங்களில் தாங்கள் அண்டியிருக்கிற ஆண்களின்கணவன் அல்லது தந்தை சமூதாயத் தகுதிக்கேற்ப ஒரு சிலர் கூடுதலாகவோ அல்லது குறைவாகவோ சலுகைகள் பெற்றபோதிலும் ஆண்களில் நிழலில் தங்கள் கூட்டத்தோடு தொடர்பின்றி சிதறுண்டு வாழ்கிறார்கள்
உழைக்கும் வர்க்கம் முதலாளிவர்க்கத்தை கொல்லத்துணியக்கூடும் தான் மட்டுமே அணுகுண்டின் ரகசியத்தை தெரிந்திருக்கவேண்டும் அதன்மூலம் உலகம் யூதர்மயமாகவோ கறுப்பர்மயமாகவோ ஆக்கப்படவேண்டுமென ஒரு யூதனோ அல்லது ஒரு கருப்பின வெறியனோ கனவுகான முடியும்
சதி பதி என இருவருடைய கூட்டுப்பங்களிப்பின்றி தம்பதி என்ற சொல்லில்லை என்கிறபோது நமது சமூகத்தினை ஆண் பெண் அடிப்படையில் பிரிப்பதென்பது எந்தவகையிலும் ஒருபோதும் நடவாது
ஆக மொத்தத்தில் ஆணின்றி பெண்ணோ பெண்ணின்றி ஆணோ இல்லையென்பது தெளிவாகத் தெரிந்தும் பெண்ணினத்தை மற்றவர்களாக அதாவது மற்றமையாக சித்தரிக்கும் மனப்பாங்கு இங்கே எல்லாவற்றிர்க்கும் காரணமாகிறது
மானுட வாழ்க்கையில் ஆணுக்கும் பெண்ணுக்கும் சம பங்களிப்பு இருக்கிறது எனவே தனித்துச் செயல்படுவதற்கு இருவருக்குமே சாத்தியக்கூறுகள் உண்டென்று நாம் நம்பக்கூடும்
ஓம்பல் மீது உற்ற மோகத்தில் ஹெர்க்குலீஸ் அவளுக்கு நூற்பதற்கு உதவியபோது அச்சந்தர்ப்பதைப் பயன்படுத்திக்கொண்டு அவனை நிரந்தரமாக தனது கட்டுப்பாட்டிற்குள் அவள் வைத்திருந்திருக்கலாம் எப்படி அவள் தவறினாள்
ஜேசன் தனது பிள்ளைகள்மீது கொண்டுள்ள பாசத்தினை வைத்து மெடியா அவனை தனது தாசனாக மாற்றியிருக்கலாம் அவ்வாறின்றி அவனைப் பழிவாங்குகிறேனென்று சொந்தப் பிள்ளைகளேயே அவள் கொல்ல முயன்றது அறிவீனமென்கிற மோசமான பழங்கதையொன்றின் புலம்பலையும் நாம் கேட்டிருக்கிறோம்
ஆண்கள் உடற்பசிக்குத் தங்களை நம்பி இருக்கிறார்கள் என்பதை உணர்ந்த பெண்கள் சில சமுதாய இலட்சியங்களை அடைவதற்காக அதைக் கருவியாகப் பயன்படுத்தி ஒன்றுதிரளுவதாக லிசிஸ்ற்றாட்டா இன்பவியல் நாடகத்தில் அரிஸ்டோபான் என்கிற கிரேக்கக் கவிஞன் எழுதியிருப்பதெல்லாம் கற்பனைக்கு மட்டுமே சாத்தியம்
சாபின் பெண்களை ரோமானியர்கள் தங்கள் இனப்பெருக்கதிற்காக கட்டாயமாகத் தூக்கிச்சென்றபோது அப்பெண்கள் எதிர்ப்பு தெரிவித்தார்கள் என்பதைச் சொல்கிற இத்தாலிய பழங்கதை சம்பந்தப்பட்ட ஆண்கள் அச்சம்பவத்தின்போது சாபின் பெண்களை தோல்பட்டையால் அடித்ததையும் நியாயப்படுத்திப் பேசுகிறது
ஆண்கள் தங்கள் உயிரியல் தேவைகளுக்காக அதாவது தங்கள் உடற் தேவைகளுக்கும் வம்ச விருத்திக்கும் பெண்களைச் சார்ந்து இருக்கவேண்டிய நிர்ப்பந்தம் இருப்பினும் சமுதாய அளவில் பெண்களுக்கு அதனாற் சாதகமான பலன்களென்று ஏதுமில்லை
அவ்வாறே பொருளாதார அடிப்படையிலான பிரதிபலனை எதிர்பார்த்து இணைந்திருக்கிற முதலாளிகள் அடிமைகள் பந்தத்திலும் பின்னவர்களான அடிமைகள் விடுபடவாய்ப்பில்லை
இது எதனாலெனில் அடிமைகள் தேவை தமக்கு அவசியமற்றதுபோல வெளியிற்காட்டிக்கொண்டாலும் அதிகாரத்தினைக்கொண்டு தங்கள் தேவைகளை நிறைவேற்றிக்கொள்ளும் தந்திரத்தினை முதலாளிகள் அறிந்தவர்கள் முதலாளிகளைச் சார்ந்திருக்கும் அடிமைகளும் எஜமானர்களிடம் தங்களுக்குள்ள தேவையென்ன என்பதை அவர்களுடைய எதிர்பார்ப்பு மற்றும் அச்சத்தின் காரணமாக தெளிவாக உணர்ந்திருக்கிறார்கள்
அடிப்படையில் இருவருக்குமே உடனடியாகத் தங்கள் தேவைகள் நிறைவேற்றப்படவேண்டும் எனினும் உண்மையில் நடப்பது என்ன ஒடுக்கப்பட்டவனைவிட அவனை அடக்கிவேலை வாங்குகிறவனுக்குச் சாதகமாகவே அனைத்தும் நடக்கின்றன
அவளுடைய நிலமையில் மாற்றங்கள் ஏற்பட்டிருக்கிறபோதிலும் இன்றைக்கும் அவள் பல விடயங்களில் வாய்ப்புகளின்றி முடங்கிக்கிடக்கிறாள்
உலகில் எந்தவொரு நாட்டிலும் ஆணையும் பெண்ணையும் சமமாய் பாவிக்கிற சட்டங்களில்லை சொல்லப்போனால் அவை பெரும்பாலும் பெண்களுக்குப் பாதகத்தை இழைக்கும் தன்மையன
தொன்றுதொட்டு சமுதாயத்தில் நிலவிவரும் மனப்பாங்குகள் தெளிவாக பெண்களின் உரிமையை வரையறுக்க உதவுவதில்லை விளைவு அவை ஏட்டளவில் பிரசுரிக்கப்படுவதோடு சரி
இருவரும் வெவ்வேறு பிரிவினரெனினும் உரிமைகளில் சமபங்கினர் ஆனால் இங்கே என்ன நடக்கிறது ஈடானத் தகுதிகளுடன் பெண்கள் போட்டியிடுகிறபோதும் உயர்வானப் பணிகள் கூடுதலாக ஊதியம் உயர்த்திக்கொள்வதற்கான வாய்ப்புகள் சலுகைகள் என அனைத்துமே ஆண்களுக்கானது
தவிர ஆண்வர்க்கத்திற்கே உரிய அதிகாரத்துடன் செல்வாக்கும் இணைந்துகொள்ள நமது பிள்ளைகளின் கல்விக்கொள்கைகளில் விழிப்புணர்வுகள் இல்லை
நமது கடந்தகாலம் என்பது ஆண்களால் தீர்மானிக்கப்பட்டது அக்கூறுகளைத்தான் புதியவை என்றபேரிலே இன்றைய காலகட்டத்திலும் திணித்துக்கொண்டிருக்கிறார்கள்
உலகின் முன்னேற்றத்திற்குத் தங்களை அற்பணித்துக்கொள்ள பெண்கள் முனையும் இத் தருணத்திலும் இவ் உலகம் தங்களுக்கானதென்பதில் ஆண்கள் உறுதியாய் இருக்க பெண்களும் அதை மறுப்பதில்லை
உங்கள் நடவடிக்கைகளுக்கு இனி துணை நிற்பதில்லை என்றோ உங்களுக்கும் எங்களுக்கும் ஒத்துவராதென்றோ பெண்ணொருத்தி சொல்லத் துணிந்தால் நாளைக்கு அவள் தனது மேலான துணையுடன் இணைந்து பெறக்கூடிய நன்மைகளை இழக்கவேண்டிவரும் எசமானன் ஆகிய ஆண் தனது அடிமை ஆகிய பெண்ணுக்கு வேண்டிய பொருட்களைத் தந்து அவளது உயிர்வாழ்க்கைக்கு உத்தரவாதம் அளிக்கிறான்
இவ் வாழ்வாதாரத்தை நம்பி அவளும் தனக்குள்ள பொருளாதார அபாயத்திலிருந்தும் சுதந்திரமென்ற பேரில் அபௌதிக இன்னல்ககளுக்கான வீண்கனவுகளிலிருந்தும் விடுபட நினைக்கிறாள்
அதே நேரத்தில் சுதந்திரமென்ற சொல்லில் ஈர்க்கபட்டு அவதிப்படுவதைவிட பிறர் கட்டுப்பாட்டின் கீழ் வாழமுடிந்தால் போதுமென்றும் விரும்புகிறோம்
இதொரு பாவப்பட்டச் சாலை பயணிப்பவர் அடிமை கருவி பறிகொடுத்தல் சொற்களை புரிந்து நடக்கவும் அடுத்தவர் மனமறிந்து சேவகம் செய்யவும் தமது மேன்மையை ஒளிக்கவும் தகுதியைத் தாரைவார்க்கவும் தெரிந்தவர்
ஆனால் பயணிப்பவர் தமது இருப்புக்கான செயல்பாடுகளை நிறைவேற்றுவதில் உள்ள சங்கடங்களையும் உள நெருக்கடிகளையும் தவிர்க்கமுடியும் என்பதால் ஒருவகையில் எளிதான சாலை
ஓர் ஆணுக்கு அவன் காரியம் யாவிலும் உளமார கேள்வியின்றி கைகொடுப்பதற்கு ஓர் கருவி தேவை அதற்குப் பெண் பொருத்தமானவள் என்பது அவனது முடிவு
பெண்ணுக்கும் தான் கருவியாக இருப்பதில் பெரும்பாலும் மகிழ்ச்சி ஏனெனில் அவளிடத்தில் தன்னை கர்த்தாவாக நிலைநிறுத்திக்கொள்ள வலிமையான ஆதாரங்களில்லை தவிர பரஸ்பர எதிர்பார்ப்பற்ற துணையென்ற அனுபவமும் அத்தைகைய நிலைபாட்டின் அவசியத்தை அவளுக்கு உணர்த்தி இருக்கிறது
அனைத்து இருமை இயல்புகளையும் போலவே ஆண் பெண் என்ற இருமை இயல்பும் இன்றைக்கு ஏற்பட்டிருக்கிற பிணக்குகளுக்குக் காரணமென்று மொக்கையாகச் சொல்லிவிடலாம்
இவ்விருமை யுத்தங்களின் முடிவில் பெண்களும் வாகைசூடி இருக்கலாம் அல்லது வெற்றி தோல்வி எவர்பக்கம் என தீர்மானிக்கவியலாத சூழ்நிலையும் இருந்திருக்கலாம் இலையென சொல்லமுடியுமா
ஆனால் பெண்ணை மற்றமை என தீர்மானமாகக் ஆண் கருதியதால் எப்படி நியாயப்படுத்தப் பட்டிருப்பினும் சொல்லப்பட்ட பதில்களால் நாம் நிறைவை அடைந்ததில்லை அப்பதில்கள் ஆண்களின் நலன்களைக் கருத்தில் கொண்டு ஆண்களால் ஒப்பிக்கப்பட்டவை என்பதும் உண்மை
பெண்களைக் குறித்து ஆண்கள் வழங்கிய தீர்ப்புகள் அனைத்துமே நம்பகத்தன்மை அற்றவை ஏனெனில் அங்கே நீதிபதி வழக்கறிஞர்கள் வாதி பிரதிவாதிகள் சாட்சிகள் அனைவருமே ஆண்கள் கூறியவர் பதினேழாம் நூற்றாண்டில் வாழ்ந்த அதிகம் அறியப்படாதப் பெண்ணியல்வாதியான பூலென் தெ லா பார்
தெய்வச்செயல் அவன் என்னைப் பெண்ணாய்ப் படைக்கவில்லை என காலைப் பிரார்த்தனையில் யூதர்கள் கடவுளைச் சிலாகிக்க அவர்களது மனைவியரோ மற்றொரு பக்கம் ஆண்டவன் அருள் அவனது விருப்பத்திற்கிணங்க என்னைப் படைத்தான் எனப்பணிவுடன் பெருமிதம் அடைவார்கள்
தன்னை அடிமையாக அல்லாமல் சுதந்திர மனிதனாக பிறக்கவைத்தற்காக முதலாவதாகவும் தன்னை பெண்ணாக அல்லாமல் ஓர் ஆணாக பிறக்கவைத்தமைக்காக இரண்டாவதாகவும் பிளாட்டோ இறைவனிடம் தனது நன்றியைத் தெரிவித்தான்
ஆக கடவுள் தந்த இவ் வரத்தினை முழுமையாக ஆண்கள் அனுபவிக்க வேண்டுமெனில் ஒன்று அவர்களின் நிரந்தரச்சொத்து என்கிற தகுதியைப் பெற்றாக வேண்டும் இரண்டாவது அதற்குக் குறைகளேதும் நேர்ந்திடக்கூடாது இந்த ஆதிக்க உண்மை அவர்களது உரிமையைத் தேடிபெற உதவிற்று
இங்கே சட்டங்களை இயற்றியவர்களும் வடிவமைத்தவர்களும் சரி பின்னர் அவற்றை கோட்பாடுகளாக மாற்றி அமைத்த சட்ட நிபுணர்களும் சரி ஆண்கள் எனவே அவை அனைத்துமே ஆண்களுக்கு அனுகூலமாக இருக்கின்றன இதைக் கூறியவரும் பூலென் தெ லா பார் என்பவரே
பெண்களின் சார்நிலை பூமியின் நலனுக்காக விண்ணில் தீர்மானிக்கப்பட்டது என்பதை வலியுறுத்த நமது மக்கள் பிரதிநிதிகளும் மதகுருமார்களும் தத்துவ ஞானிகளும் எழுத்தாளர்களும் விஞ்ஞானிகளும் போராடி இருக்கிறார்கள்
அரிஸ்டாடில் மற்றும் புனித தோமையார் மேற்கோள்களையே சமயம் தத்துவத்திலும் மெய்விளக்கவியல் தத்துவத்திலும் இருக்கும்படி பார்த்துக்கொண்டனர்
ஒருசில சமயங்களில் காரணத்தோடும் பெரும்பாலான நேரங்களில் எந்த முகாந்தரமுமின்றியும் உண்மையில் தங்களைக் குறித்த முடிவினைத் தாங்களே எடுக்கும் எண்ணத்தை மறைத்தும் அவர்கள் செயல்படுகின்றனர்
பெண்களுக்கான உரிமைகளை வரம்புக்கு கொண்டுவருவதற்காக உருவாகிய ரோமானியர் சட்டம் பாலினங்களின் பிரச்சினைகளென்று மடமை மற்றும் பலவீனங்களை முன்வைக்கிறது
பதினாறாம் நூற்றாண்டில் மணமானப் பெண்கள் ஆண்களுடைய பாதுகாப்பில் இருக்கவேண்டுமென புனித அகஸ்டினிடம் முறையிட்டவர்கள் அப்பெண்களுக்கு அதாவது மணம் முடித்தப் பெண்களுக்கு முடிவெடுக்கும் ஆற்றலோ திட சிந்தனையோ இல்லை என்பதை அதற்குக் காரணமாகக் குறிப்பிட்டார்கள் இதில் வேடிக்கை என்னவென்றால் திருமணமாகாதப் பெண்கள் தங்கள் உடமை மற்றும் செல்வத்தினை பராமரிக்கும் விடயத்தில் இவர்களுக்கு உடன்பாடிருந்தது
பெண்கள் குறித்து எடுக்கப்பட்ட முடிவுகள் அனைத்துமே ஆநீதியானது ஒருதலைபட்சமானது எனபதைத் தெளிவாகப் புரிந்துகொண்ட மோந்தேஞ் தங்களைக் கலந்து ஆலோசிக்காமல் தீர்மானிக்கபட்ட விதிகளை மறுக்கும் உரிமை பெண்களுக்கு உண்டென்றும் கபடச்செயல்களையும் தெருச்சண்டைகளையும் தங்களிடையே நிகழ்த்திக்கொள்வதற்கான காரணங்கள் இருபாலருக்குமே நிறைய இருக்கின்றன என்று கூற முற்பட்டபோதிலும் பெண்கள் தங்கள் பிரச்சினைக்களுக்காக முன்நிற்பதுபற்றி வாய்திறக்கவில்லை
பதினெட்டாம் நூற்றாண்டில் அப்படியான மாற்றத்தை சனநாயகத்தில் ஆழ்ந்த நம்பிக்கைக்கொண்ட ஆண்களிடத்தில் முதன்முதலாகச் சந்திக்கிறோம் திதெரோ போன்றவர்கள் பெண்களும் ஆண்களைபோலவே ஓர் மனித உயிர் என்று எழுதத் துணிந்த காலம் அது
பின்னர் ஜான் ஸ்டூவர்ட் மில்  பெண் சார்ந்து பேசினார் எழுதினார் என்ற போதிலும் இவர்கள் போக்கில் ஒருசார்புநிலை இருந்ததை மறுப்பதற்கில்லை
அடுத்து பத்தொன்பதாம் நூற்றாண்டு தொழிற்புரட்சியின் காலம் இங்கே பெண்ணியல் வாதப் பிரதிவாதங்கள் போராட்டங்கள் அனைத்துமே அவரவர் தேவைக்கான செயல்பாடுகளாக இருந்தன
ஊதியம் வேலைநேரமென்ற பொருளாதாரம் சார்ந்த பிரச்சினைகளைச் சந்தித்தக் கட்டாயம் கொள்கை கோட்பாடென பேச்சளவில் இருந்த பெண்களை வீதியில் இறக்கிற்று நில உடமைக் கொள்கைகள் தங்கள் செல்வாக்கினை ஒரு பக்கம் இழந்துகொண்டிருக்க மேட்டுக்குடியினர் தனிநபர் சொத்துரிமைக்கு உதவும் பழமையான குடும்ப அமைப்புமுறைக்கு மீண்டும் திரும்புகின்றனர் எனினும் பெண்கள் விடுதலை என்பது சமுதாயத்தின் அழிவுபாதைக்கானது என பொருள்கொள்ளபட்டு அவர்களுக்கான இடம் வீடென்று சொல்லபட்டது
பெண் தொழிலாளர்களின் குறைந்த ஊதியமும் கூடுதல் நேரம் பணியாற்றிமையும் தொழிற்போட்டியாளர்களாக அவர்களை ஆண் தொழிலாளர்கள் கருதும் நிலைமை உருவாயிற்றூ பெண்கள் ஆண்களைக் காட்டிலும் தாழ்ந்தவர்கள் என்பதை மெய்ப்பிக்கும்வகையில் நேற்றுவரை உதவிய சமயம் தத்துவம் சமயக்கோட்பாடுகளோடு புதிதாக உயிரியல் சோதனைவழி உளவியல் என்ற அறிவியல் கூறுகளைத் துணைசேர்த்துக்கொண்டார்கள்
அனைத்திற்கும் மேலாக வேற்றுமையால் அனைவரும் சமம் என்ற வாக்கியத்தைத் தூக்கிப்பிடித்து தங்கள் இனத்தவரோடு சேராத பிறவற்றோடு பெண்களை நிறுத்த முன்வந்தனர்
இக்கொள்கையின் மீதான அக்கறையையும் ஆராய்ந்து பார்க்கவேண்டிய ஒன்று அமெக்க கருப்பரின மக்களுக்காக ஜிம் க்ரோ உபயோகித்த முக்கியமான வேதவாக்கு வேற்றுமைகளிருப்பினும் அனவரும் சமம் என்ற சொல் உண்மையில் மோசமான இனப்பாகுபாட்டிற்கு வித்திட்டது
இந்த வேற்றுமைகளின் அடிப்படையில் அனவரும் சமம் எனகருப்பின மக்களுக்கு எதிராகப் பிரயோகிக்கபட்ட சொல்லை பெண்களுக்கு எதிராகவும் கையாண்டது ஏதோ தற்செயலாக நிகழ்ந்தது அல்ல
பொதுவாக எந்த இனமாக இருக்கட்டும் சாதியாக இருக்கட்டும் வர்க்கமாக இருக்கட்டும் அல்லது பால் அடிப்படையிலான பிரிவினராக இருக்கட்டும் எவரென்றாலும் அவர்களுள் தாழ்த்தப்பட்டவர்களுக்கு வழங்கப்படும் தீர்ப்பில் பேதங்கள் இருப்பதில்லை
இவர்களுள் யூதர்களை பிறரோடு ஒப்பிடல் முடியாதென்பதும் உண்மை எனினும் அவர்கள் மீதிருந்த இனப்பகையையும் இந்தமண்ணில் வாழ தகுதியற்றவர்கள் என தீர்மானிக்கப்பட்டு எதிரிகள் அவர்களைப் முற்றிலுமாக அழிக்க நினைத்ததையும் இரண்டாம் பட்சமாக கொள்ள முடியாது
இரண்டு இனங்களுமே தங்கள் தந்தைவழி ஆதிக்கத்தினின்று விடுபட முயல நேற்றுவரை அவர்களது எசமானவர்களாக இருந்தவர்களுக்கு அவர்களை விடுவிக்க விருப்பமில்லை எப்போதும்போல தங்கள் தயவிலேலேயே அவர்களை வைத்திருக்க வேண்டுமென்ற எண்ணம்
அதற்காக இனிக்க இனிக்க புகழ்வார்கள் கருப்பர்களென்றால் நல்ல நீக்ரோ அதாவது சூதுவாது அறியாதவன் விளயாட்டுப்பிள்ளை உல்லாசி அடைமொழிகளுக்கு உரிய அடக்கமான கருப்பன் பெண்களென்றால் உத்தமி அதற்கான தகுதிககளாக அவளிடம் எதிர்பார்ப்பதுபேதைமை விளையாட்டுத்தனம் பொறுப்பற்றவள் ஆகிய அடைமொழிகளுக்கு உரிய அடக்கமான பெண்மணி
அமெரிக்க வெள்ளையர்கள் கறுப்பர்களை காலணிமெருகூட்டும் பையன்கள் தகுதிக்கு உருவாக்கியிருக்கிறார்கள் எனக் கூறியதன் மூலம் ஜார்ஜ் பெர்னார்ட் ஷா கறுப்பர்கள் காலணிகள் மெருகு ஊட்ட மட்டுமே தகுதியுடைவர்கள் என்று சொல்கிறார்
தாழ்த்தப்பட்டவன் என்ற காரனத்தினாலேயே ஒருவனை அல்லது ஒரு கூட்டத்தை அப்படியான வட்டத்திற்குள்ளேயே நிறுத்துவதென்பது உலகில் ஒத்த சூழலுள்ள எல்லா இடங்களிலும் உண்மை என்றாகிறது
ஆம் இன்றைய தேதியில் பெண்கள் பொதுவாகப் ஆண்களினும் பார்க்க தாழ்ந்த நிலையில் இருக்கிறார்கள் அவர்களது வாழ்க்கைமுறையும் சூழல்களும் சில சாத்தியங்களுக்கு வித்திட்டு இருக்கின்றன
பழமையில் நம்பிக்கைக் கொண்ட மேட்டுக்குடி வர்க்கத்தினர் பெண்விடுதலையை தங்கள் நலன்களுக்கும் காலங்காலமாய் பேணிக்காத்த கலாச்சார பண்பிற்கும் ஏற்பட இருக்கும் அபாயமாக கருதுகின்றனர்
பொதுவாக குடும்பத்தில் குழந்தை பருவத்திலும் இளமைபருவத்திலும் தங்கள்வீட்டுப் பெண்மணியைப் பார்க்கிற ஆண் அவள் வளர்ந்த ஆணைபோலவே உடுத்தவும் சமுதாயத்தில் உரிய மரியாதையுடன் நடத்தப்படுவதாகவும் நினைக்கிறான்
அவன் வளர்ந்து இளைஞனாக மாறுகிறபோது தனது காதல் மற்றும் இச்சை அனுபவங்களில் காதலிக்கிற அல்லது இச்சைகொள்கிற பொண்ணின் சுதந்திரம் மற்றும் மறுப்பினை தெரிந்துகொள்ள நேரிடுகிறது பிறகு ஒருத்தியை திருமணம் செய்துகொள்கிறான் போதுமான அளவிற்கு தனது மனைவியையும் தாயையும் மதிக்கிறான் ஆக தனது குடும்பவாழ்க்கைமூலம் பெண்கள் ஓரளவு சுதந்திரமானவர்கள் என்கிற முடிவுக்கு வருகிறான்
அதன்படி இருபாலருக்கும் இடையில் ஏற்றதாழ்வென்று எதுவுமில்லையென்றும் ஆணுக்கும் பெண்ணுமிடையே ஒருசில வேறுபாடுகள் இருப்பினும் குடும்ப உறவில் இருவரும் சமம் என்பது அவன் முடிவு
எனினும் ஆணுக்கு ஈடாக பெண் உழைப்பதில்லை என்பதை அவதானிக்கிறபோது அவளை அவனுக்குச் சமமாக ஏற்றுக்கொள்ள மனமின்றி அதற்கு இயற்கையிலேயே பெண்ணின் படைப்பு அப்படி என சமாதானம் செய்துகொள்கிறான் மனைவியிடத்தில் அன்பு செலுத்துகிறவனாகவும் அவள் காரியங்கள் யாவைக்கும் கைகொடுப்பவனாகவும் இருப்பதால் பெண்ணைச் சமமாக நடத்துவதாக ஆண் எண்ணிக்கொள்கிறான்
பெண்கள் தங்கள் உரிமைகளுக்கென்று போராடுவது அவசியமற்றது அவர்களை ஆண்களுக்கு இணையாகவே நடத்துகிறோம் எனச் சொல்லிக்கொண்டே இன்னொருபக்கம் ஒருபோதும் ஆணும்பெண்ணும் சமமாக முடியாது அதற்காக அவர்கள் போராட்டம் ஊர்வலமென்று வெளியில்வருவது வீணான வேலை என்பதே இன்றையதினத்தில் பெரும்பாலான ஆண்களின் கருத்து
இத்தகைய நெருக்கடிக்கு ஆண்கள் உள்ளாவதற்கான காரணம் அன்றாட வாழ்க்கையில் பெண்களுக்கு இனப்பாகுபாடுகளினால் ஏற்படுகிற பிரச்சினைகளும் விளைவுகளும் வெளிப்படையாக அத்தனை பூதாகரமானதாகத் தெரிவதில்லை
ஆனால் உண்மையில் பெண்கள் மனம்சார்ந்த அறிவு சார்ந்த பாரிய பாதிப்புகளுக்கு உள்ளாகிறார்கள் அதைப் பலரும் இயல்பானதென்று எண்ணவும் செய்கிறார்கள்
அவ்வாறே தனக்கான சிறப்புரிமைகளைப் அதைப்பற்றிய போதிய ஞானமுமின்றி போராடிப்பெற நினைக்கும் ஆணுக்கும் ஒரு பெண்ணுக்கான வேதனைகள் சிக்கல்கள் புரியாது
இனியும் பெண்கள்மீது தொடர்ந்து நடத்தபடும் தாக்குதல்களை நம்மால் அனுமதிக்க முடியாது உத்தம பெண் என்று உருவகப்படுத்தி செய்யப்படும் அர்சனை சொற்களுகோ இவ்வுலகில் எதையும் இழக்கத் தாயாரில்லை என்கிற ஆணோடுதான் அவள் வாழ்க்கை எனத் தீர்மானிக்கப்படும் ஆர்வத்திற்கோ நம்மால் தொடர்ந்து உடன்படமுடியாது
சில தேவையற்ற சிக்கல்கள் எழுவதன் காரணமாக பெண் விடுதலை அபிமானிகளின் நியாங்கள் போதிய வரவேற்பைப் பெறுவதில்லை அதனாலேயே அவர்கள் முன்வைக்கும் வாதங்களையும் அர்த்தமற்றவை என்று ஒதுக்கிவிடமுடியாது
பெண்கள் எழுப்பும் கேள்விகள் இன்றைக்கு சாரமற்றதாக இருக்கிறதென்றால் அதை வெற்று கூச்சலாகக் ஆண்கள் திரித்துகூறியிருக்கிறார்கள்
என நிருபிப்பதற்கு முன்னெடுக்கும் முயற்சிகள் அனைத்துமே ஆணை மையமாக வைத்து என்பதை நினைவிற்கொள்ளவேண்டும் ஆதாமிற்கு பிறகு படைக்கபட்டவள் பெண் என்பதால் படைப்பில் அவள் இரண்டாம்நிலை என்பது வெளிப்படை என்பவர்கள் ஒரு சிலர்
மற்றும் சிலர் இல்லை இல்லை படைப்பின் முதல் முயற்சி ஆதாமென்றும் இறைவன் ஏவாளை படைத்தபோதே உண்மையில் நிறைவு பெற்றார் அவளே முழுமை அவளது மூளை சிறியதெனினும் தேவையான அளவிற்கு பெரியதுதான் பிறகு அதனைத்தொடர்ந்து அவரது முதல்படைப்பு ஒழுங்காக அமையாததால் கிறிஸ்துவைக் கடவுள் படைத்தார் என்கிறார்கள்
இரு தரப்பு கருத்திற்குமே நம்மால் மாற்றுக்கருத்துக்களை அளிக்க முடியும் பெரும்பாலான நேரங்களில் இரண்டுமே பொருளற்றவைளாகவே இருக்கின்றன
உயர்ந்தவர் தாழ்ந்தவர் சமமானவர் என்ற சொற்கள் பேரில் தவறான திசையில் விவாதிப்பதை விடுத்து முற்றிலும் புதிய வகையில் இப்பிரச்சினைக்கான பதிலைத்தேடவேண்டும்
விசாரிக்கப்படவேண்டியவர்களாகவும் நீதிவழங்க வேண்டியவர்களாகவும் ஆண்பெண் இருவருமே உள்ளதால் இருபாலரையுமே பார்வையாளர்களாக மட்டுமே கொள்ள முடியும்
ஆண்கள் அல்லது பெண்களின் தவறான அல்லது சரியான நம்பிக்கை மற்றும் அதன்மீதான செயல்பாடுகளுக்கு எந்த அதிசயச் சாறும் பொறுப்பல்ல அவரவர் சூழ்நிலைகளே உண்மைகளைத் தேடச் சொல்கின்றன
மானுட வாழ்க்கையின் அனுகூலங்களைஎல்லாம் விட்டுக்கொடுத்து தன்னடக்கத்தோடு இருக்கிற பெண்களையும் அறிந்த நமக்கு அதன் தேவையென்னவென்று புரியாமல் இல்லை
நமது முந்தையபெண்களைப் போல சண்டைபோடவேண்டிய நிலையிலும் நாம் இல்லை களத்தில் வெற்றியும் கிடைத்திருக்கிறது சமீபத்தில் ஐக்கிய நாடுகளின் பொதுசபையில் நடந்த பெண்களுக்கான விவாதத்தில் பெண்கள் சுதந்திரம் என்பது இன்றைக்கு கனவல்ல உண்மை என உறுதிபடச் சொல்லப்பட்டிருக்கிறது ஏற்கனவே நம்மில் பலரும் பெண்ளுக்கான சங்கடங்களையும் தடைகளையும் மறந்து வாழ ஆரம்பித்திருக்கிறார்கள்
தவிர நாம் பெண்வழித் தோன்றல்கள் என்பதால் ஆணைக்காட்டிலும் பெண்கள் உலகத்தைப்பற்றிய ஞானம் நமக்கு அதிகம் மானுட வாழ்க்கையில் பெண்ணாய்ப் இருப்பதன் பொருளை நன்கு புரிந்துகொண்டதின் விளைவாக சட்டென்று அதுபற்றி ஒரு ஆணைக்காட்டிலும் நம்மால் விவாதிக்க முடிகிறது அது தொடர்பான ஞானத்திலும் நமக்கு ஆர்வம்
முக்கியமான பிரச்சினைகள் இருக்கின்றன என பன்மையில் சற்றுமுன்னர் கூறினேன் அப்படிக் கூறியதால் துரிதமாகத் தீர்க்கபடவேண்டியவைப் பற்றி கேள்விகள் கூடாது என்றில்லை உதாரணமாக பெண்களாய் பிறந்ததால் நமக்குள்ள அன்றாடப் பிரச்சினைகள் என்ன
நாமிருக்கும் காலம் மிதமிஞ்சிய கருத்துவேறுபாடுகளுக்கானது என்பதை பலரும் கூறியிருக்கிறார்கள் அக்கூற்றை மெய்ப்பிக்கும் முயற்சிகளிலொன்று இப்புத்தகம்
சாதகமான கேள்விகள் அனுகூலமானத் தீர்மானங்கள் சமுதாயத்தில் ஏற்றதாழ்வுகளால் ஏற்படக்கூடிய சாதக பாதகங்கள் என அனைத்தையும் சிந்தித்து பண்புகள் அனைத்தையும் விழுமியங்களாக அடையாளப்படுத்தபட்டு குறிக்கோள்கள் களங்கமற்றவை என விளக்கமும் சொல்லப்படும்
ஆரம்பத்திலேயே எதற்காக எழுதுகிறேன் அதற்கான நோக்கம் என்ன என தெளிவாக சொல்லப்படவேண்டுமென நினைக்கிறேன் வீணாக அதை ஒளிப்பதோ மறைமுகமாக அக்கருத்தை வலியுறுத்துவதோ முறையாகாது
இதனால் உயர்ந்தது தாழ்ந்தது சிறந்தது மோசமானது முன்னேற்றம் பின்னடைவு என ஒவ்வொன்றிற்கும் பக்கத்திற்குப் பக்கம் விளக்கம் சொல்லிக்கொண்டிருக்கும் அவசியமும் இல்லை
சஞ்சிகைகளில் பெண்கள் பற்றிய எழுத்துகளை வாசிக்கிறபோதெல்லாம் நம் கண்ணிற்படுகிற மிக முக்கியமான விஷயம் பொது நலம் இச்சொல்லை ஒவ்வொருவரும் விரும்புகிற அல்லது பேணிக்காக்க நினக்கிற சமுதாய நலம் பற்றியதென்று பிறர் பொருள்கொள்ள நம்மை பொறுத்தவரையில் பொதுநலம் எனபது தனிநபர் நலத்திற்கு உத்தரவாதம் அளிக்கப்படுவது என நினைக்கிறோம்
பொது அமைப்புகள் மீதான நமது மதிப்பீடு என்பது தனிநபருக்கு நடைமுறை வாழ்க்கையில் அவ்வமைப்புகள் ஏற்படுத்தித் தரக்கூடிய வாய்ப்புகளைப் பொருத்தது
தனி நபர் நலன் எனச் சொல்ல முற்படுகிறபோது மகிழ்ச்சி என்ற சொல்லை அதனுடன் சேர்த்து நாம் குழப்பிக்கொள்வதில்லை இங்கேதான் அடிக்கடி மாற்றுக்கருத்துக்கு நாம் உட்படுகிறோம் ஓட்டுரிமை உள்ள பெண்களைக்காட்டிலும் அந்தப்புர பெண்கள் மகிழ்ச்சியாக இருக்கிறார்களா இல்லையா
அடுத்தவர் மகிழ்ச்சியை அளப்பதற்கான வழிமுறைகளென்று ஏதுமில்லை ஆனால் அவர்களுக்கு நம்மால் ஏற்படுத்தித் தரப்படும் சூழ்நிலையை மகிழ்ச்சியென சொல்ல முற்படுவோம்
ஓரிடத்தில் ஓய்வாய் இருப்பது மகிழ்ச்சி தரக்கூடியதெனில் தேக்கநிலை வாழ்க்கைக்கு சபிக்கப்பட்டிருப்பதுகூட மகிழ்ச்சி என்றாகிறது
ஒவ்வொரு முறையும் பரம்பொருள் அல்லது மேன்மை நிலையை எட்டிய உயிர் மீண்டும் தொடக்கநிலைக்குத் திரும்புவதென்பது அவனது நான் என்ற இருப்பிலும் வெற்று சந்தோஷங்களிலும் சரிவினை உண்டுபண்ணும் இவ்வீழ்ச்சி உளவியல் அடிப்படையில் பெரிய பாதிப்பாகிறது இதனைச் சம்பந்தப்பட்ட உயிரி உணருகிறபோது வதைபடுகிறபோது ஏமாற்றம் அடக்குமுறை இரண்டும் அவ்வுயிரியை மோசமான திசைகளுக்குத் திருப்புகின்றன